En bil med to mænd på henholdsvis 22 og 23 år endte ved 23-tiden i går på en mark på Volstruphedevej i Sæby. De kunne ikke styre personbilen, som kørte af vejen. Vidner tilkaldte politiet, som kunne konstatere, at de to mænd fra lokalområdet var spirituspåvirkede. Da de ikke ville sige, hvem der kørte bilen, blev der taget blodprøve fra dem begge to. De unge mænd er nu sigtet for spirituskørsel. Mændene kom ikke til skade ved uheldet.

Referat:
En køretur i går aftes fik sig en noget dramatisk afslutning for unge mænd. Deres bil røg af vejen og endte på en mark nær Sæby. De er nu sigtet for spirituskørsel.